paragraph_text: Francuska je pobijedila Hrvatsku 4:2, s vodstvom 2:1 na poluvremenu, s autogolom i jedanaestercom nagrađenim uz pomoć VAR video tehnologije koja se po prvi put koristila u finalu svjetskog prvenstva, i na svjetskom prvenstvu općenito. Također, ovo je prvi put da je postignut autogol u finalu svjetskog prvenstva. Francuska je također postala druga reprezentacija koja je pobijedila sve utakmice drugoga dijela prvenstva bez produžetaka, nakon Brazila 2002. godine. Francuska se pobjedom automatski kvalificirala za FIFA Konfederacijski kup 2021. godine.